stanford-oval/wikipedia huggingface dataset:
คาราบาวแดง

บทความนี้เกี่ยวกับเครื่องดื่มชูกำลัง สำหรับกลุ่มดนตรีเพื่อชีวิต ดูที่ คาราบาว
| --- | --- |

ประเภท: เครื่องดื่มชูกำลัง
ประเทศต้นกำเนิด: ประเทศไทย
เปิดตัว: 2545
สี: สีเหลือง
เว็บไซต์: www.carabao.co.th
คาราบาวแดง (อังกฤษ: Carabao Energy Drink) ยี่ห้อเครื่องดื่มชูกำลังยี่ห้อหนึ่ง ซึ่งเป็นการนำชื่อของวงคาราบาวมาผสมผสานกับชื่อของโรงเบียร์เยอรมันตะวันแดง
คาราบาวแดงเกิดมาจากการร่วมทุนของยืนยง โอภากุล กับ กลุ่มธุรกิจ โรงเบียร์เยอรมันตะวันแดง อันได้แก่ เสถียร เศรษฐสิทธิ์ และ ณัฐชไม ถนอมบูรณ์เจริญ   จดทะเบียนบริษัทโดยใช้ชื่อว่า บริษัท คาราบาวตะวันแดง จำกัด เมื่อวันที่ 22 สิงหาคม 2544 ด้วยทุนจดทะเบียน 1 ล้านบาท และเปิดตัวเครื่องดื่มบำรุงกำลังภายใต้เครื่องหมายการค้า "คาราบาวแดง" เข้าสู่ตลาดในประเทศไทยเมื่อวันที่ 28 ตุลาคม 2545
คาราบาวแดงเริ่มเผยแพร่โฆษณาเปิดตัวครั้งแรกเมื่อวันที่ 23 ตุลาคม พ.ศ. 2545 ทางสถานีโทรทัศน์สี​กองทัพบกช่อง 7 (ช่อง 7 เอชดี) ในเวลา 18.30 น. มีสโลแกนว่า "เชิดชูนักสู้ผู้ยิ่งใหญ่" โดยโฆษณาที่ใช้เปิดตัวนั้นเป็นเรื่องราวของวีรกรรมวีรชนชาวไทยในอดีต ทำให้กลายเป็นโฆษณาที่สร้างความฮือฮาจนเป็นกระแสพูดถึงกันในวงสังคม เนื่องจากใช้ทุนสร้างสูง และมีคุณภาพเทียบเท่ากับภาพยนตร์เรื่องหนึ่งทีเดียว พร้อมกันนั้นคาราบาวก็ได้ออกอัลบั้มชุดใหม่คือชุด "นักสู้ผู้ยิ่งใหญ่" ออกมาพร้อมกัน รวมทั้งมีการจัดฟรีคอนเสิร์ตโปรโมทอัลบั้มด้วย แต่ขณะเดียวกันตัวโฆษณาก็มีกระแสวิพากษ์วิจารณ์ในแง่ลบด้วย เนื่องมาจากภาพลักษณ์ของคาราบาวเองที่เป็นวงดนตรีเพื่อชีวิต แต่ในครั้งนี้กลับทำตัวเป็นนายทุนเสียเอง เป็นการสมควรหรือไม่  อีกทั้งยังมีแง่มุมในการสมควรหรือไม่ที่ใช้วีรกรรมของวีรชนชาวไทยในอดีตมาใช้โฆษณา เช่น ชาวบ้านบางระจัน, ท้าวสุรนารี หรือ ยุทธนาวีเกาะช้าง เป็นต้น
นอกจากนี้  คาราบาวแดงยังได้ออกผลิตภัณฑ์ คาราบาว 'XO เมื่อปี พ.ศ. 2548 เป็นคาราบาวแดงที่มีรสชาติคล้ายคลึงกับวิสกี้
ในปี พ.ศ. 2550 นายกมลดิษฐ์ สมุทรโคจร ผู้จัดการฝ่ายการตลาด บริษัท คาราบาวตะวันแดง จำกัด ผู้ผลิตและจำหน่ายเครื่องดื่มชูกำลังคาราบาวแดง เปิดเผยว่า บริษัทฯ มีแผนที่จะรุกตลาดส่งออกมากขึ้น โดยตั้งเป้าหมายที่จะเพิ่มสัดส่วนการส่งออกในแง่ของจำนวนสินค้าให้เป็น 25% จากกำลังการผลิตโดยรวมที่มีประมาณ 2 ล้านยูนิตต่อวัน จากปัจจุบันที่มีสัดส่วนการส่งออกประมาณ 20% ซึ่งเพิ่มจากปีก่อนหน้าที่มีเพียง 10% เท่านั้น พร้อมทั้งขยายตลาดเข้าสู่ประเทศจีน โดยได้ปรับแผน จากเดิมที่จะเข้าไปลงทุนเอง แต่เมื่อศึกษากฎระเบียบและเงื่อนไขต่าง ๆ แล้วพบว่า มีปัญหาทางด้านตัวบทกฎหมายและโครงสร้างภาษีนำเข้าที่สูงมาก จึงเปลี่ยนเป็นการลงทุนร่วมกันกับนักลงทุนท้องถิ่นของประเทศจีน
คาราบาวแดงเข้าจดทะเบียนใน ตลาดหลักทรัพย์แห่งประเทศไทยในกลุ่มอุตสาหกรรม เกษตรและอุตสาหกรรมอาหาร หมวดธุรกิจ อาหารและเครื่องดื่ม เมื่อวันที่ 21 พฤศจิกายน 2557 โดยใช้ชื่อ บริษัท คาราบาวกรุ๊ป จำกัด (มหาชน)
นอกจากนี้แล้วคาราบาวแดงยังเป็นผู้สนับสนุนของการแข่งขันและทีมในประเทศอังกฤษอีกด้วย ทั้ง สโมสรฟุตบอลเชลซี ในพรีเมียร์ลีก สโมสรฟุตบอลเรดิง ในเดอะแชมเปียนชิป รวมถึงฟุตบอลลีกคัพอีกด้วย ซึ่งคาราบาวแดงได้สนับสนุนฟุตบอลถ้วยรายการนี้ตั้งแต่ปี พ.ศ. 2560 ในชื่อ "คาราบาวคัพ"
ในปี พ.ศ. 2566 คาราบาวแดงได้เป็นผู้สนับสนุนสโมสร วี.ลีก 1 ฮหว่างอัญซาลาย
แหล่งข้อมูลอื่น

เว็บไซด์อย่างเป็นทางการ เก็บถาวร 2021-01-17 ที่ เวย์แบ็กแมชชีน
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
สมเด็จพระมหาวชิรมังคลาจารย์ (สงัด ปญฺญาวุโธ)

ระวังสับสนกับ สมเด็จพระมหารัชมังคลาจารย์ (ช่วง วรปุญฺโญ)
| สมเด็จพระมหาวชิรมังคลาจารย์ (สงัด ปญฺญาวุโธ) |
| --- | --- |
คำนำหน้าชื่อ: ท่านเจ้าประคุณ
ส่วนบุคคล
เกิด: 27 พฤศจิกายน พ.ศ. 2471 (96 ปี)
นิกาย: มหานิกาย
การศึกษา: นักธรรมชั้นเอก  เปรียญธรรม 7 ประโยค
ตำแหน่งชั้นสูง
ที่อยู่: วัดกะพังสุรินทร์ จังหวัดตรัง
อุปสมบท: พ.ศ. 2491
พรรษา: 76
ตำแหน่ง: เจ้าคณะใหญ่หนใต้, ที่ปรึกษามหาเถรสมาคม เจ้าอาวาสวัดกะพังสุรินทร์ พระอารามหลวง จังหวัดตรัง
สมเด็จพระมหาวชิรมังคลาจารย์ นามเดิม "สงัด ลิ่มไทย" ฉายา  ปญฺญาวุโธ เป็นสมเด็จพระราชาคณะชั้นสุพรรณบัฏ เจ้าคณะใหญ่หนใต้ นับเป็นสมเด็จพระราชาคณะรูปแรกในประวัติศาสตร์แห่งกรุงรัตนโกสินทร์ ที่จำพรรษาในภาคใต้ ปัจจุบันดำรงตำแหน่งเจ้าคณะใหญ่หนใต้, ที่ปรึกษามหาเถรสมาคม และเจ้าอาวาสวัดกะพังสุรินทร์ จังหวัดตรัง
ประวัติ

สมเด็จพระมหาวชิรมังคลาจารย์ มีนามเดิมว่า "สงัด ลิ่มไทย" เกิดเมื่อวันที่ 27 พฤศจิกายน พ.ศ. 2471 ที่บ้านหนองไทร ตำบลนาโยงเหนือ อำเภอนาโยง จังหวัดตรัง โดยโยมบิดา-มารดา ชื่อ นายเปลี่ยน และนางทองอ่อน นามสกุลลิ่มไทย ในปี พ.ศ. 2491 ได้เข้าพิธีอุปสมบทเป็นพระภิกษุ ณ พัทธสีมาวัดจอมไตร อำเภอนาโยง จังหวัดตรัง โดยมีพระครูสังวรโกวิท เป็นพระอุปัชฌาย์, พระครูพิบูลธรรมสาร เป็นพระกรรมวาจาจารย์ และพระผุด มหาวีโร เป็นพระอนุสาวนาจารย์ ได้ฉายานามว่า "ปญฺญาวุโธ" ได้ศึกษาพระปริยัติธรรมจนสอบได้เปรียญธรรม 7 ประโยค ในปี พ.ศ. 2504
ท่านถือเป็นพระเถระอีกรูปหนึ่ง ที่สร้างคุณูปการต่อวงการสงฆ์แห่งแดนใต้และประเทศไทยอย่างเอนกอนันต์ เป็นที่โจษจันเลื่องลือไปไกล ทุ่มแรงกายแรงใจให้งานแบบถวายชีวิต ตั้งอยู่ในศีล ดำรงตนตามพระธรรมวินัยอย่างเคร่งครัด เป็นกำลังสำคัญในการสนับสนุนส่งเสริมพระพุทธศาสนาในภาคใต้ของประเทศไทย
สมณศักดิ์

พ.ศ. 2504  สอบไล่ได้เปรียญธรรม 7 ประโยค
พ.ศ. 2514 เป็นพระราชาคณะชั้นสามัญเปรียญที่ พระปิฎกคุณาภรณ์
พ.ศ. 2527 เป็นพระราชาคณะชั้นราชที่ พระราชปริยัตยาภรณ์ สุนทรธรรมานุสิฐ มหาคณิสสร บวรสังฆาราม คามวาสี
พ.ศ. 2536 เป็นพระราชาคณะชั้นเทพที่ พระเทพวิมลเมธี ศรีปริยัติดิลก ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2542 เป็นพระราชาคณะชั้นธรรมที่ พระธรรมรัตนากร สุนทรพรหมปฏิบัติ ปริยัติธรรมสาธก ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2550 เป็นพระราชาคณะเจ้าคณะรอง ชั้นหิรัญบัฏ ที่ พระพรหมจริยาจารย์ สุวิธานวรกิจจานุกิจ วินิฐศีลาจารวิมล โสภณทักษิณคณาทร ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2565 เป็นสมเด็จพระราชาคณะ ชั้นสุพรรณบัฏ ที่ สมเด็จพระมหาวชิรมังคลาจารย์ สุวิธานศาสนกิจโกศล วิมลสีลาจารนิวิฐ วิจิตรธรรมปสาทกร สุนทรทักษิณคณมหานายก ตรีปิฎกวราลงกรณ์ มหาคณิสสร บวรสังฆาราม คามวาสี อรัญวาสี
การดำรงตำแหน่งเจ้าคณะใหญ่หนใต้

เมื่อวันที่ 9 ธันวาคม พ.ศ. 2550 ท่านได้รับสถาปนาสมณศักดิ์ขึ้น เป็นพระราชาคณะเจ้าคณะรองชั้นหิรัญบัฏ ที่พระพรหมจริยาจารย์ ซึ่งถือเป็นเจ้าคณะใหญ่รูปแรกที่พำนักอยู่ในภูมิภาค ทั้งนี้เนื่องจากมหาเถรสมาคมมองเห็นว่า การแก้ปัญหาภาคใต้ของคณะสงฆ์นั้น หากให้พระสงฆ์ในพื้นที่ทำหน้าที่ดูแลกันเอง ย่อมจะมีผลดีต่อพระสงฆ์ในพื้นที่ดังกล่าวได้มากกว่า เนื่องจากมีความคล่องตัว รวมไปถึงมีสายงานการบังคับบัญชาที่มีความกระชับรวดเร็วกว่าที่จะให้พระเถระชั้นผู้ใหญ่จากส่วนกลางเข้ามาดูแล ดังนั้นจึงมีมติเสนอเลื่อนสมณศักดิ์ พระธรรมรัตนากร (สงัด ปญฺญาวุโธ) เจ้าคณะภาค 18 เจ้าอาวาสวัดกะพังสุรินทร์ ขึ้นเป็นพระพรหมจริยาจารย์ ดำรงตำแหน่งเจ้าคณะใหญ่หนใต้ เพื่อดูแลคณะสงฆ์ในพื้นที่ภาคใต้ทั้งหมด
โดยเมื่อวันที่ 23 กุมภาพันธ์ สำนักอาลักษณ์และเครื่องราชอิสริยาภรณ์ สำนักนายกรัฐมนตรี ได้อัญเชิญพระบรมราชโองการสถาปนาสมณศักดิ์ และเครื่องประกอบสมณศักดิ์ เพื่อนำมาสมโภชหิรัญบัฏแก่พระพรหมจริยาจารย์ โดยมีสมเด็จพระมหารัชมังคลาจารย์ (ช่วง วรปุญฺโญ) ผู้แทนประธานคณะผู้ปฏิบัติหน้าที่สมเด็จพระสังฆราช เดินทางมาเป็นประธาน โดยมีเจ้าคณะจังหวัด เจ้าคณะภาค และพระสังฆาธิการในเขตปกครองหนใต้มาร่วมงานเป็นจำนวนมาก ซึ่งในโอกาสนี้ เจ้าคณะใหญ่หนใต้ ได้กล่าวถึงหลักการปกครองคณะสงฆ์ว่า เราควรยกย่องผู้ที่สมควรยกย่อง และตักเตือนผู้ที่สมควรตักเตือน ดังนั้นหากพระสังฆาธิการรูปใดที่ประพฤติดีต้องยกย่อง และต้องให้ได้รับเกียรติมีสมณศักดิ์ พร้อมกันนั้นท่านยังได้อบรมพระในปกครองอยู่เสมอว่า ในการทำงานจะต้องไม่กลัวผิดพลาด แต่จะต้องตั้งใจทำงานนั้นให้ดีที่สุด และจะต้องไม่ตื่นเต้นเมื่อเกิดการผิดพลาด โดยพร้อมที่จะแก้ไขอยู่ตลอดเวลา ในส่วนของการได้รับพระราชทานสมณศักดิ์ พระพรหมจริยาจารย์ กล่าวว่า “ไม่รู้สึกดีใจ แต่รู้สึกภาคภูมิใจ เพราะตลอดระยะเวลาที่อยู่ในเพศบรรพชิต ไม่เคยไขว่คว้ายศ ตำแหน่ง และสมณศักดิ์ ถึงแม้จะอยู่ระดับไหนก็ตาม ก็ตั้งใจทำงานเพื่อพระพุทธศาสนามาโดยตลอด โดยเฉพาะงานด้านการศึกษาและการเผยแผ่ ซึ่งถือเป็นเบื้องต้นของพระพุทธศาสนา เพราะการที่จะมีพระภิกษุสามเณรที่ดี ก็ต้องอาศัยการศึกษาเป็นพื้นฐาน และที่สำคัญรู้สึกภาคภูมิใจแทนคณะสงฆ์และพุทธศาสนิกชนในภาคใต้ ที่ได้รับความไว้วางใจจากพระผู้ใหญ่ที่ให้ตนมารับหน้าที่สำคัญนี้ ” กว่า 60 พรรษาแห่งการอุทิศชีวิตในพระพุทธศาสนา เพื่อประโยชน์แก่ตนและต่อชาวโลก ด้วยศีลาจารวัตรอันงดงาม พระพรหมจริยาจารย์ นับเป็นพระมหาเถระอีกรูปหนึ่ง ที่สร้างคุณูปการต่อวงการสงฆ์แห่งแดนใต้อย่างอเนกอนันต์ เป็นที่โจษขานเลื่องลือไปไกล ทุ่มแรงกายแรงใจให้งานแบบถวายชีวิต ตั้งอยู่ในศีล ดำรงตนตามพระธรรมวินัยอย่างเคร่งครัด เปรียบประดุจสะพานบุญ เชื่อมต่อศรัทธาแห่งชาวบ้านในชุมชนกับวัด มิให้ห่างเหินไปไกลกัน
เกียรติคุณ

พ.ศ. 2552 ได้รับถวายปริญญาพุทธศาสตรศาสตรดุษฎีบัณฑิตกิตติมศักดิ์ สาขาวิชาการจัดการเชิงพุทธ จากมหาวิทยาลัยมหาจุฬาลงกรณราชวิทยาลัย
พ.ศ. 2553 ได้รับถวายปริญญาศิลปศาสตรดุษฎีบัณฑิตกิตติมศักดิ์ จากมหาวิทยาลัยหาดใหญ่
พ.ศ. 2553 ได้รับถวายปริญญาศิลปศาสตรดุษฎีบัณฑิตกิตติมศักดิ์  สาขาปรัชญา จากมหาวิทยาลัยสงขลานครินทร์
พ.ศ. 2554 ได้รับถวายปริญญาครุศาสตรดุษฎีบัณฑิตกิตติมศักดิ์ สาขาวิชาการบริหารการศึกษา จากมหาวิทยาลัยราชภัฏสงขลา
เขตการปกครองคณะสงฆ์

การปกครองคณะสงฆ์มหานิกายหนใต้รวม 3 ภาค 14 จังหวัด ได้แก่
ภาค 16 ได้แก่ จังหวัดนครศรีธรรมราช, จังหวัดชุมพร และจังหวัดสุราษฏร์ธานี
ภาค 17 ได้แก่ จังหวัดภูเก็ต, จังหวัดตรัง, จังหวัดกระบี่, จังหวัดพังงา และจังหวัดระนอง
ภาค 18 ได้แก่ จังหวัดสงขลา, จังหวัดพัทลุง, จังหวัดสตูล, จังหวัดปัตตานี, จังหวัดยะลา และจังหวัดนราธิวาส
พระครูวินัยธรสมุทร ถาวรธมฺโม

| พระครูวินัยธรสมุทร ถาวรธมฺโม ผู้ช่วยศาสตราจารย์ (สมุทร ทาทอง)> ส่วนบุคคล |
| --- | --- |
เกิด: 2 พฤศจิกายน พ.ศ. 2506
นิกาย: มหานิกาย
การศึกษา: น.ธ.เอก, พ.ม., พธ.บ. สาขาวิชาสังคมศึกษา (เกียรตินิยม), พธ.ม. สาขาวิชาปรัชญา, Ph.D. (Phil.) สาขาปรัชญา Magadh University ประเทศอินเดีย
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร เขตพระนคร กรุงเทพมหานคร
อุปสมบท: 7 กรกฎาคม พ.ศ. 2527
พรรษา: 34
ตำแหน่ง: ผู้รักษาการแทนเจ้าอาวาสวัดกวยวนาราม บ้านอาวอก ตำบลขอนแตก อำเภอสังขะ จังหวัดสุรินทร์,อาจารย์ประจำภาควิชาศาสนาและปรัชญา คณะพทธศาสตร์ มหาวิทยาลัยมหาจุฬาลงกรณราชวิทยาลัย
พระครูวินัยธรสมุทร ถาวรธมฺโม เป็นผู้รักษาการแทนเจ้าอาวาสวัดกวยวนาราม จังหวัดสุรินทร์ ปัจจุบันเป็นอาจารย์ประจำภาควิชาศาสนาและปรัชญา คณะพุทธศาสตร์ มหาวิทยาลัยมหาจุฬาลงกรณราชวิทยาลัย
ชาติภูมิ

พระครูวินัยธรสมุทร ถาวรธมฺโม มีนามเดิมว่า สมุทร ทาทอง เกิดเมื่อวันที่ 2 พฤศจิกายน พ.ศ. 2506 ณ บ้านสวาท (ชุมชนชาวกวย) ตำบลขอนแตก อำเภอสังขะ จังหวัดสุรินทร์
การศึกษา

สอบไล่ได้นักธรรมชั้นเอก สำนักงานแม่กองธรรมสนามหลวง
ประกาศนียบัตรประโยคครูพิเศษมัธยม (พ.ม.)
พ.ศ. 2531 ปริญญาพุทธศาสตรบัณฑิต (พธ.บ.) สาขาวิชาสังคมศึกษา (เกียรตินิยม) มหาวิทยาลัยมหาจุฬาลงกรณราชวิทยาลัย
พ.ศ. 2539 ปริญญาพุทธศาสตรมหาบัณฑิต (พธ.ม.) สาขาวิชาปรัชญา มหาวิทยาลัยมหาจุฬาลงกรณราชวิทยาลัย
พ.ศ. 2545 Ph.D. (Phil.) สาขาปรัชญา มหาวิทยาลัยมคธ ประเทศอินเดีย
งานปกครองบริหารกิจการคณะสงฆ์

ได้รับการแต่งตั้งจากเจ้าคณะตำบลขอนแตก อำเภอสังขะ ให้ดำรงตำแหน่ง เป็นผู้รักษาการแทนเจ้าอาวาสวัดกวยวนาราม บ้านอาวอก ตำบลขอนแตก อำเภอสังขะ จังหวัดสุรินทร์
งานในสถาบันการศึกษา

อาจารย์ประจำภาควิชาศาสนาและปรัชญา คณะพุทธศาสตร์ มหาวิทยาลัยมหาจุฬาลงกรณราชวิทยาลัย
รักษาการผู้อำนวยการกองทะเบียนและวัดผล มหาวิทยาลัยมหาจุฬาลงกรณราชวิทยาลัย (พ.ศ. 2545 – พ.ศ. 2555)
รักษาการผู้อำนวยการสำนักทะเบียนและวัดผล มหาวิทยาลัยมหาจุฬาลงกรณราชวิทยาลัย (พ.ศ. 2556 – พ.ศ. 2559)
รองผู้อำนวยการวิทยาลัยพระธรรมทูต มหาวิทยาลัยมหาจุฬาลงกรณราชวิทยาลัย (พ.ศ. 2559 – พ.ศ. 2563)
รักษาการผู้อำนวยการวิทยาลัยพระธรรมทูต มหาวิทยาลัยมหาจุฬาลงกรณราชวิทยาลัย (พ.ศ. 2563 – พ.ศ. 2565)
ตำแหน่งทางวิชาการ ผู้ช่วยศาสตราจารย์ สาขาวิชาปรัชญา มหาวิทยาลัยมหาจุฬาลงกรณราชวิทยาลัย
งานด้านศาสนวิเทศ

ปฏิบัติศาสนกิจเป็นพระธรรมทูต ณ วัดพุทธวิหาร กรุงอัมสเตอร์ดัม ประเทศเนเธอร์แลนด์
รางวัลเกียรติคุณ

ได้รับรางวัลพุทธคุณูปการ ประเภทรัชตเกียรติคุณจากคณะกรรมาธิกาศาสนาศิลปะ และวัฒนธรรม สภาผู้แทนราษฎร (พ.ศ. 2554)
ได้รับรางวัลธรรมาภิบาล "สิงห์ทอง" สาขาผู้เผยแผ่ศาสนาและศิลปวัฒนธรรม ดีเด่นแห่งปี จากพลเอกพิจิตร กุลละวณิชย์ อดีตองคมนตรี เป็นประธานในพิธี ณ ศูนย์ประชุมสถาบันวิจัยจุฬาภรณ์ ถนนวิภาวดีรังสิต เขตหลักสี่ กรุงเทพมหานคร (29 มกราคม พ.ศ. 2560)
สมณศักดิ์

24 กรกฎาคม พ.ศ. 2553 ได้รับการแต่งตั้งจากพระธรรมโมลี (ทองอยู่ ญาณวิสุทฺโธ) ให้ดำรงสมณศักดิ์พัดยศ ฐานานุกรมพระราชาคณะชั้นธรรม ในฐานานุศักดิ์ที่ พระครูวินัยธร
แหล่งข้อมูลอื่น

https://www.m2fnews.com/news/thainews/thailand/93967
พระสุธีวีรบัณฑิต (โชว์ ทสฺสนีโย)

| พระสุธีวีรบัณฑิต (โชว์ ทสฺสนีโย) |
| --- | --- |
ชื่ออื่น: พระคุณท่าน ท่านเจ้าคุณพระมหาโชว์,รศ.,ดร.
ส่วนบุคคล
เกิด: 1 กุมภาพันธ์ พ.ศ. 2506 (62 ปี)
นิกาย: มหานิกาย
การศึกษา: นักธรรมชั้นเอก เปรียญธรรม 7 ประโยค พธ.บ(ศาสนา) ศศ.ม.(การบริหารองค์การ)  Ph.D.(Phil.) DODT.(ODT.) DM.(Pub.man)
ตำแหน่งชั้นสูง
ที่อยู่: วัดศรีสุดารามวรวิหาร แขวงบางขุนนนท์ เขตบางกอกน้อย กรุงเทพมหานคร
ตำแหน่ง: ผู้ช่วยเจ้าอาวาสพระอารามหลวง วัดศรีสุดารามวรวิหาร, ผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย
พระสุธีวีรบัณฑิต (โชว์ ทสฺสนีโย ป.ธ.7),รศ.,ดร. เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ เป็นผู้ช่วยเจ้าอาวาสพระอารามหลวง วัดศรีสุดารามวรวิหาร กรุงเทพมหานคร และมีตำแหน่งในสถาบันทางการศึกษา เป็นผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย,ผู้อุปถัมภ์ วัดโคกขมิ้นมังคลาราม ตำบลโคกเหล็ก อำเภอห้วยราช จังหวัดบุรีรัมย์
ประวัติ

พระสุธีวีรบัณฑิต (โชว์ ทสฺสนีโย ป.ธ.7),รศ.,ดร.  มีนามเดิมว่า โชว์ นามสกุล ผลเจริญ ภูมิลำเนาเดิม ณ บ้านโคกขมิ้น ตำบลโคกเหล็ก อำเภอห้วยราช จังหวัดบุรีรัมย์
วุฒิการศึกษา/วิทยฐานะ

พ.ศ. 2535 เปรียญธรรม 7 ประโยค (ป.ธ.7) สำนักเรียนวัดชนะสงครามราชวรมหาวิหาร แขวงพระบรมมหาราชวัง เขตพระนคร กรุงเทพมหานคร
Cert. in  Berkeley  University  of  California, [U.S.A.] 2547.
Cert. in Technische  ILmenau  University  [Germany] 2547.
พ.ศ. 2535 ปริญญาตรี พุทธศาสตรบัณฑิต (พธ.บ.) สาขาศาสนา มหาวิทยาลัยมหาจุฬาลงกรณราชวิทยาลัย
พ.ศ. 2545 ปริญญาโท ศิลปศาสตรมหาบัณฑิต สาขาการบริหารองค์การ มหาวิทยาลัยเกริก
พ.ศ. 2548 ปริญญาเอกใบที่1 ปรัชญาดุษฎีบัณฑิต (Ph.D) สาขาปรัชญา (Phil.) มหาวิทยาลัยมคธ รัฐพิหาร  ประเทศอินเดีย
พ.ศ. 2550 ปริญญาเอกใบที่2 การพัฒนาและการปฏิรูปองค์กรดุษฎีบัณฑิต (DODT.) (Doctor of organization Development and Tranformation) สาขาการพัฒนาและปฏิรูปองค์กร (ODT.) มหาวิทยาลัยแพทย์ศาสตร์ ประเทศฟิลิปปินส์
พ.ศ. 2553 ปริญญาเอก ใบที่3 จัดการดุษฎีบัณฑิต (กจ.ด.) (DM.) (Doctor of Management) สาขาการจัดการภาครัฐ (Public of Management) (Pub. man.) มหาวิทยาลัยสวนดุสิต
งานปกครองบริหารกิจการคณะสงฆ์

ผู้ช่วยเจ้าอาวาสพระอารามหลวง วัดศรีสุดารามวรวิหาร พระอารามหลวง กรุงเทพมหานคร
งานด้านการศึกษา

อาจารย์ประจำภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย
พ.ศ. 2554-ปัจจุบัน เป็นผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย
ดำรงตำแหน่งทางวิชาการ เป็นรองศาสตราจารย์ สาขาการจัดการเชิงพุทธ มหาวิทยาลัยมหาจุฬาลงกรณราชวิทยาลัย
งานด้านสาธารณสงเคราะห์

ผู้อุปถัมภ์ การก่อสร้างสิ่งปลูกสร้างภายในวัด กุฏิสงฆ์ ศาลาการเปรียญ อุโบสถ ที่ดินวัด วัดโคกขมิ้นมังคลาราม ตำบลโคกเหล็ก อำเภอห้วยราช จังหวัดบุรีรัมย์
อดีตที่ปรึกษาประจำคณะอนุกรรมาธิการศาสนา ศิลปะและวัฒนธรรม สภาผู้แทนราษฎรไทย
รองประธานกรรมการ ศูนย์พิทักษ์พระพุทธศาสนาแห่งประเทศไทย
รางวัลเกียรติคุณ

พ.ศ. 2544 ได้รับเข็มและเกียรติบัตร ผู้ทำคุณประโยชน์กระทรวงศึกษาธิการ ประจำปี ๒๕๔๔
พ.ศ. 2545  ได้รับเกียรติบัตรยกย่องเชิดชูเกียรติผุ้ทำคุณประโยชน์ต่อพระพุทธศาสนา ประเภทผู้อภิปรายทาง วิชาการ, พิธีกร, ผู้สนับสนุนกิจกรรมทางพระพุทธศาสนา จากศูนย์ส่งเสริมพระพุทธศาสนาแห่งประเทศไทย
พ.ศ. 2545 ได้รับรางวัลเสาเสมาธรรมจักร สาขาสื่อสารมวลชนที่ส่งเสริมพระพุทธศาสนา ในการนี้สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน พระราชทานรางวัล
สมณศักดิ์

พ.ศ. 2535 สอบไล่ได้เปรียญธรรม 7 ประโยค ที่ พระมหาโชว์ ทสฺสนีโย
พ.ศ. 2559  มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญเปรียญ ในราชทินนาม ที่ พระสุธีวีรบัณฑิต,(สป.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

กัมพูชา :
พ.ศ. 2560 -  เครื่องราชอิสริยาภรณ์สหไมตรี ชั้นมหาเสนา
แหล่งข้อมูลอื่น

พระสุธีวีรบัณฑิต เก็บถาวร 2016-03-17 ที่ เวย์แบ็กแมชชีน
พระสุธีวีรบัณฑิต.รศ.ดร. เจ้าคุณโชว์ ผอ.สน.ส่งเสริมฯ มจร.
พระมหาวิศิต ธีรวํโส

| พระมหาวิศิต ธีรวํโส ป> ธ.9 (วิศิต (วิศิษฐ์) กลีบม่วง) |
| --- | --- |
ชื่ออื่น: พระคุณท่าน รศ.,ดร.พระมหาวิศิต ป.ธ.9
ส่วนบุคคล
นิกาย: มหานิกาย
การศึกษา: น.ธ.เอก เปรียญธรรม 9 ประโยค  พธ.บ.สาขาสังคมวิทยา M.A.(Public Administration) India  พธ.ด.สาขาวิชารัฐประศาสนศาสตร์
ตำแหน่งชั้นสูง
ที่อยู่: วัดพรหมสุรินทร์ อำเภอเมืองสุรินทร์ จังหวัดสุรินทร์
ตำแหน่ง: เจ้าคณะอำเภออำเภอพนมดงรัก จังหวัดสุรินทร์ พำนักจำพรรษา ณ วัดพรหมสุรินทร์,อาจารย์ประจำภาควิชารัฐประศาสนศาสตร์ สาขาวิชารัฐศาสตร์ วิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์,พระอุปัชฌาย์
รองศาสตราจารย์ ดร.พระมหาวิศิต ธีรวํโส ป.ธ.9 เป็นพระสังฆาธิการเจ้าคณะอำเภออำเภอพนมดงรัก จังหวัดสุรินทร์ พำนักจำพรรษา ณ วัดพรหมสุรินทร์ ตำบลในเมือง อำเภอเมืองสุรินทร์ จังหวัดสุรินทร์,เป็นอาจารย์ประจำภาควิชารัฐประศาสนศาสตร์ สาขาวิชารัฐศาสตร์ วิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์,เป็นพระอุปัชฌาย์
ชาติภูมิ

พระมหาวิศิต ธีรวํโส ป.ธ.9 มีนามเดิมว่า วิศิต(วิศิษฐ์) นามสกุล กลีบม่วง
ภูมิลำเนาเดิม ณ ตำบลสวาย อำเภอเมืองสุรินทร์ จังหวัดสุรินทร์
วุฒิการศึกษา/วิทยฐานะ

สอบไล่ได้นักธรรมชั้นเอก สถานศึกษา สำนักศาสนศึกษาวัดพรหมสุรินทร์ สำนักงานแม่กองธรรมสนามหลวง
สอบไล่ได้เปรียญ 9 ประโยค สถานศึกษา สำนักศาสนศึกษาวัดพรหมสุรินทร์ สำนักงานแม่กองบาลีสนามหลวง
สำเร็จการศึกษาระดับมัธยมศึกษา สถานศึกษา โรงเรียนปริยัติโกศลวิทยา วัดกลางสุรินทร์
ประกาศนียบัตรวิชาชีพครู สถานศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2531 ปริญญาตรี พุทธศาสตรบัณฑิต (พธ.บ.) สาขาสังคมวิทยา สถานศึกษา มหาวิทยาลัยมหาจุฬาลงกรณราชวิทยาลัย
ปริญญาโท M.A.(Public Administration)  ประเทศอินเดีย
พ.ศ. 2560 ปริญญาเอก พุทธศาสตรดุษฎีบัณฑิต (พธ.ด.) สาขาวิชารัฐประศาสนศาสตร์ สถานศึกษา มหาวิทยาลัยมหาจุฬาลงกรณราชวิทยาลัย
งานด้านการปกครองคณะสงฆ์

ได้รับการแต่งตั้งให้ดำรงตำแหน่งทางพระสังฆาธิการ เป็นรองเจ้าอาวาสวัดพรหมสุรินทร์ ตำบลในเมือง อำเภอเมืองสุรินทร์ จังหวัดสุรินทร์
ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าอาวาสวัดอรุโณทยาราม ตำบลบักได อำเภอพนมดงรัก จังหวัดสุรินทร์
ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าคณะอำเภออำเภอพนมดงรัก จังหวัดสุรินทร์
สอบได้เป็นพระอุปัชฌาย์ ให้การบรรพชาอุปสมบทตามกฎมหาเถรสมาคม ในเขตปกครองทางคณะสงฆ์ของตนเอง
งานด้านการศึกษา

ผู้อำนวยการวิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
ผู้อำนวยการสำนักวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
อาจารย์ประจำ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2553 ได้รับการแต่งตั้งจากสภามหาวิทยาลัยมหาจุฬาลงกรณราชวิทยาลัย แต่งตั้งให้ดำรงตำแหน่งทางวิชาการ เป็นผู้ช่วยศาสตราจารย์สาขาวิชาพระพุทธศาสนา
พ.ศ. 2567 ได้รับการแต่งตั้งจากมหาวิทยาลัยมหาจุฬาลงกรณราชวิทยาลัย คำสั่งที่ 1091/2567 ให้ดำรงตำแหน่งทางวิชาการเป็น รองศาสตราจารย์ สาขาวิชารัฐประศาสนศาสตร์ (สั่ง ณ 26 มิถุนายน พ.ศ.2567)
งานสาธารณสงเคราะห์

เป็นผู้อุปถัมภ์ ศูนย์อำนวยการขจัดปัญหาความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียงอำเภอพนมดงรัก
งานศาสนวิเทศ/การต่างประเทศ

ปฏิบัติศาสนกิจ เป็นพระธรรมฑูตไทย ณ วัดไทยไลฟ์ซิค เมืองไลฟ์ซิค ประเทศเยอรมันนี พระธรรมฑูตไทยในต่างประเทศที่มีสังกัดวัดในประเทศไทย วัดสามัคคี ตำบลท่าสว่าง อำเภอเมืองสุรินทร์ จังหวัดสุรินทร์
สมณศักดิ์

ได้รับพระราชทานทรงตั้งเปรียญธรรม 9 ประโยค และผ้าไตรพระราชทาน มหาเถรสมาคมได้กำหนดลำดับชั้นพัดยศสมณศักดิ์คณะสงฆ์ไทย ที่ พระมหาวิศิต ธีรวํโส ป.ธ.9
ในการนี้ พระบาทสมเด็จพระเจ้าอยู่หัว โปรดเกล้าฯ ให้สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ ในการทรงตั้งเปรียญธรรม 9 ประโยค เปรียญธรรม 6 ประโยค และผ้าไตรพระราชทาน ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
แหล่งข้อมูลอื่น

พระมหาวิศิต ธีรวํโส วัดพรหมสุรินทร์
ชาตภูมิ พระมหาวิศิต ธีรวํโส เก็บถาวร 2019-06-10 ที่ เวย์แบ็กแมชชีน
พระครูคัมภีรธรรมวิสุทธิ์ (ทองคำ คมฺภีโร)

| พระครูคัมภีรธรรมวิสุทธิ์,วิ>  (ทองคำ คมฺภีโร) |
| --- | --- |
ชื่ออื่น: พระอุปัชฌาย์ทองคำ คมฺภีโร
ส่วนบุคคล
เกิด: 15  สิงหาคม  พ.ศ. 2488 (79 ปี)
นิกาย: มหานิกาย
การศึกษา: นักธรรมชั้นเอก ,มัฌชิมอภิธรรมชั้นโท,พธ.บ.(กิตติมศักดิ์)สาขาพุทธศาสตร์
ตำแหน่งชั้นสูง
ที่อยู่: วัดป่าเทพประทาน จังหวัดสุรินทร์
อุปสมบท: 5 พฤษภาคม  พ.ศ. 2509
พรรษา: 58
ตำแหน่ง: ที่ปรึกษาเจ้าคณะตำบลระแงง และ เจ้าอาวาสวัดป่าเทพประทาน
พระครูคัมภีรธรรมวิสุทธิ์,วิ.  ( ทองคำ คมฺภีโร)ที่ปรึกษาเจ้าคณะตำบลระแงง , เจ้าอาวาสวัดป่าเทพประทาน ตำบลระงง อำเภอศีขรภูมิ จังหวัดสุรินทร์ และเป็นพระวิปัสสนาจารย์ ประจำโครงการปฏิบัติวิปัสสนากัมมัฏฐานแก่นิสิตปริญญาตรี,ปริญญาโท, ปริญญาเอก ของมหาวิทยาลัยมหาจุฬาลงกรณราชวิทยาลัย  วิทยาเขตสุรินทร์,เป็นพระเกจิเถราจารย์ผู้ทรงวิทยาคุณแห่งดินแดนอิสานใต้
ชาติภูมิ

นามเดิมชื่อ นายทองคำ นามสกุล ดาศรี เกิดเมื่อ วันพุธ ขึ้น 7 ค่ำ เดือน 9 ปีระกา วันที่ 15 เดือนสิงหาคม พ.ศ. 2488
ณ หมู่ที่ 6 บ้านหนองใหญ่  ตำบลบุแกรง อำเภอจอมพระ จังหวัดสุรินทร์
บิดาชื่อ นายเพชร  มารดาชื่อ นางก่าน  นามสกุล ดาศรี
การบรรพชา และอุปสมบท

บรรพชาเป็นสามเณร วันอาทิตย์ ที่ 5 เดือนพฤษภาคม พ.ศ. 2500 ณ วัดพรมศิลาแตล  อำเภอศีขรภูมิ  จังหวัดสุรินทร์โดยมี  พระครูอรุณธรรมวิภัติ วัดพรมศิลาแตล  อำเภอศีขรภูมิ จังหวัดสุรินทร์  เป็นพระอุปัชฌาย์
อุปสมบทเป็นพระภิกษุ วันพฤหัสบดี ที่ 5 เดือนพฤษภาคม พ.ศ. 2509 ณ พัทธสีมาวัดสว่าง  บ้านว่าน  ตำบลบุแกรง  อำเภอจอมพระ จังหวัดสุรินทร์ โดยมี  เจ้าอธิการสา   คมฺภีรปญฺโญ  วัดสว่าง  บ้านว่าน  ตำบลบุแกรง  อำเภอจอมพระ จังหวัดสุรินทร์  เป็นพระอุปัชฌาย์ ,พระอธิการสมเกียรติ  คมฺภีโร  วัดสัทธารมณ์   ตำบลบุแกรง  อำเภอจอมพระ จังหวัดสุรินทร์  เป็นพระกรรมวาจาจารย์ และ พระอธิการขัน  กิตฺติโก  วัดโพธิ์ศรี บ้านผือ ตำบลบุแกรง  อำเภอจอมพระ จังหวัดสุรินทร์ เป็นพระอนุสาวนาจารย์ ได้รับฉายาว่า “คมฺภีโร”
การศึกษา/วิทยฐานะ

แผนกธรรม
พ.ศ. 2515 สอบไล่ได้นักธรรมชั้นเอก สำนักเรียนวัดเหนือ  ตำบลกลาง อำเภอเสลภูมิ จังหวัดร้อยเอ็ด
สายสามัญศึกษา
พ.ศ. 2500 สำเร็จการศึกษาชั้นประถมศึกษาปีที่4 จากโรงเรียนบ้านอาคต ตำบลบุแกรง  อำเภอจอมพระ จังหวัดสุรินทร์
การศึกษาพิเศษ
พ.ศ. 2518 ผ่านการปฏิบัติวิปัสสนากัมมัฏฐาน  จาก วิเวกอาศรม  ตำบลบ้านกลาง อำเภอเมืองชลบุรี จังหวัดชลบุรี
พ.ศ. 2540 ผ่านการอบรมพระวิปัสสนาจารย์   ณ พุทธมณฑล จังหวัดนครปฐม
งานปกครองคณะสงฆ์

พ.ศ. 2535 ได้รับแต่งตั้งเป็นเจ้าอาวาสวัดป่าเทพประทาน  ตำบลระแงง อำเภอศีขรภูมิ จังหวัดสุรินทร์
พ.ศ. 2538  ได้รับแต่งตั้งเป็นเจ้าคณะตำบลระแงง
พ.ศ. 2551  เป็นเจ้าสำนักปฏิบัติธรรมประจำจังหวัดสุรินทร์ แห่งที่ 10 วัดป่าเทพประทาน  ตำบลระแงง อำเภอศีขรภูมิ จังหวัดสุรินทร์
พ.ศ. 2565 ได้รับพระบัญชาสมเด็จพระสังฆราช แต่งตั้งให้เป็น ที่ปรึกษาเจ้าคณะตำบลระแงง อำเภอศีขรภูมิ จังหวัดสุรินทร์